Hy het gesê Suid-Afrika beleef elke dag die menslike ramp wat die aardbewinggeteisterde Haïti deurmaak, en dan het die “aarde nog nie eens hier geskud nie”.
“Ons (in Suid-Afrika) hanteer daagliks ’n mensgemaakte ramp,” het Sexwale gesê met verwysing na die meer as 2 600 informele nedersettings wat regoor die land opgeskiet het (teenoor 300 in 1994).
“Dit is elke dag Haïti hier. Die aarde het daar geskud. Hier het die aarde nie geskeur nie, maar die gevolge is dieselfde. Ons mense is vlugtelinge in hul eie land. Dit ís ’n ramp.”
Hy het ook nie gehuiwer om die groot mynmagnate ’n dwarsklap te gee oor die instelling van uitsluitlik manlike hostels nie. “Apartheid het nooit gesê hulle moet dié strukture oprig nie,” het Sexwale, wat ook die stigter was van die Mvelaphanda-groep wat mynbelange het, gesê.
Hy het onlangs op besoek aan ’n town ship op ’n groep kinders afgekom wat tussen die rommel kondome soos ballonne opgeblaas het. “Daar is elke denkbare siekte.”
“Grond is oor die verskillende departemente versprei. Die kabinet wil nou ’n oorkoepelende benadering volg sodat ek nie van deur tot deur moet gaan aanklop vir grond nie,” het hy gesê.
Volksblad het op 8 Januarie berig oor die spoorlose verdwyning van mnr. Jeff Erasmus (66) ’n week vroeër, en dat die moontlikheid van misdaad nie uitgesluit is nie.
Hy is die oggend van 29 Desember laas deur sy buurman, mnr. Nico Maritz, in die tuin van sy huis by Buffalo-straat 12, St. Helena, gesien.